# data[].attributes.headline
Μπάρες σφολιάτας με μαρμελάδα σύκου

# data[].attributes.subject
Μπάρες σφολιάτας με μαρμελάδα σύκου

# data[].attributes.body
Υλικά

2 φύλλα σφολιάτα
1½ φλιτζ. τσαγιού μαρμελάδα σύκο ή οποιαδήποτε άλλη της αρεσκείας σας
2 κουτ. γλυκού κανέλα, σκόνη
1 αυγό, ελαφρά χτυπημένο με 2 κουτ. σούπας γάλα
διακοσμητική ζάχαρη

Εκτέλεση

1. Προθερμαίνω το φούρνο στους 180°C.
Στρώνω με αντικολλητικό χαρτί τη λαμαρίνα του φούρνου και απλώνω το ένα φύλλο σφολιάτας. Mε ένα κοφτερό μαχαίρι ή με το ροδάκι που κόβω την πίτσα, κόβω λωρίδες ζύμης περίπου 5 εκ. πλάτος. Πασπαλίζω σε όλες τις λωρίδες το 1 κουταλάκι κανέλα και βάζω σε κάθε λωρίδα (μόνο στο μισό μέρος) από 1 κουταλάκι μαρμελάδα φροντίζοντας να την απλώσω καλά αφήνοντας ένα μικρό περιθώριο γύρω γύρω. Σηκώνω με προσοχή το κομμάτι της ζύμης που δεν έχει μαρμελάδα και καλύπτω το άλλο μισό. Με ένα πηρούνι, πατάω καλά τις άκρες για να κλείσουν και να εγκλωβιστεί η μαρμελάδα στο κέντρο. Συνεχίζω με τις υπόλοιπες λωρίδες και τέλος της αλείφω με λίγο χτυπημένο αυγό και τις πασπαλίζω με διακοσμητικό ζάχαρη. Μεταφέρω τη λαμαρίνα στο φούρνο και ψήνω για 15-20 λεπτά μέχρι να ροδίσουν.

2. Επαναλαμβάνω την ίδια διαδικασία με το δεύτερο φύλλο σφολιάτας και τη μαρμελάδα.

3. Αφήνω τις μπάρες να κρυώσουν σε σχάρα και σερβίρω.

# data[].attributes.headline
Σάντουιτς με αβοκάντο, γαλοπούλα και γραβιέρα

# data[].attributes.subject
Σάντουιτς με αβοκάντο, γαλοπούλα και γραβιέρα

# data[].attributes.body
Υλικά
2 φέτες προζυμένιο ψωμί
1 φέτα γαλοπούλα ή καπνιστό ζαμπόν
½ αβοκάντο
Αλάτι και πιπέρι
Λίγος χυμός λεμόνι
Φλοίδες γραβιέρας
Ρόκα ή μαρούλι
2 φέτες ντομάτα

Εκτέλεση
Ψήνουμε τις φέτες ψωμιού στην τοστιέρα.

Λιώνουμε με το πιρούνι το αβοκάντο και αλατοπιπερώνουμε. Προσθέτουμε λίγο χυμό λεμονιού. Αλείφουμε τις φέτες με το αβοκάντο. Βάζουμε πάνω στη μία φέτα το αλλαντικό, την ντομάτα, τις φλοίδες γραβιέρας και τέλος τη ρόκα. Σκεπάζουμε με την άλλη φέτα.

# data[].attributes.headline
Μπάρες βρώμης με μαρμελάδα

# data[].attributes.subject
Μπάρες βρώμης με μαρμελάδα

# data[].attributes.body
Υλικά
½ κούπα αλεύρι για όλες τις χρήσεις
½ κούπα αλεύρι ολικής άλεσης
1 κούπα βρόμη
½ κ.γλ. μαγειρική σόδα
Λίγο αλάτι
½ κούπα καστανή ζάχαρη
115 γρ. βούτυρο
150 γρ. μαρμελάδα χωρίς ζάχαρη

Εκτέλεση
Στον κάδο του μίξερ βάζουμε τα άλευρα, τη βρόμη , τη ζάχαρη, τη σόδα και το αλάτι και ανακατεύουμε. Προσθέτουμε το βούτυρο σε κομματάκια μέχρι να αρχίσει το μείγμα να ενώνεται.

Στρώνουμε σε ένα ταψάκι με λαδόκολλα, βάζουμε το 1/3 της ζύμης και πατάμε πολύ καλά με τα χέρια μας για να ενωθεί καλά η ζύμη. Στρώνουμε πάνω τη μαρμελάδα και πασπαλίζουμε με την υπόλοιπη, ζύμη πατώντας ελαφρά με τα χέρια.

Ψήνουμε στους 175 βαθμούς σε προθερμασμένο φούρνο για 25 λεπτά.

Αφήνουμε να κρυώσει, ξεφορμάρουμε και κόβουμε σε κομμάτια.

# data[].attributes.headline
Γλυκό σάντουιτς

# data[].attributes.subject
Γλυκό σάντουιτς

# data[].attributes.body
Υλικά
2 φέτες προζυμένιο ψωμί
4 κ.σ. βούτυρο αμυγδάλου ή άλειμμα φιστικιού
½ μπανάνα κομμένη σε φέτες
2 κ.σ. μέλι
½ κ.σ σταφίδες

Εκτέλεση
Ψήνουμε τις φέτες ψωμιού στην τοστιέρα. Τις αλείφουμε με το φουντουκοβούτυρο. Απλώνουμε στη μία φέτα την μπανάνα, τις σταφίδες και το μέλι. Καπακώνουμε με την άλλη φέτα.

# data[].attributes.headline
Υγιεινά μπισκότα με ταχίνι μέλι και κακάο 

# data[].attributes.subject
Υγιεινά μπισκότα με ταχίνι μέλι και κακάο 

# data[].attributes.body
Yλικά για 10 μπισκότα

100γρ ταχίνι με κακάο

120γρ μέλι

120γρ νιφάδες βρώμης

μια χούφτα cranberries

Εκτέλεση

Βάζουμε όλα τα υλικά σε ένα μπολ και ανακατεύουμε καλά! Το ταχίνι και το μέλι πρέπει να είναι σε θερμοκρασία δωματίου. Αδειάζουμε τη ζύμη σε μια σακούλα τροφίμων ή σε μεμβράνη. Την πλάθουμε σε ρολό, σαν να φτιάχνουμε σαλάμι και τη βάζουμε για 5λεπτά στην κατάψυξη. Προθερμαίνουμε το φούρνο στους 180°C, και κόβουμε τη ζύμη σε ροδέλες. Δεν πειράζει αν διαλύεται, πατήστε με τα χέρια και θα ενωθεί. Στο ψήσιμο δεν θα φουσκώσουν πολύ, συνεπώς δεν χρειάζοναι μεγάλη απόσταση. Τα αραδιάζουμε σε αντικολλητικό ταψί. Τα ψήνουμε μόλις για 10 λεπτά για να είναι σχετικά τραγανά. Μην τα αφήσετε ούτε λεπτό παραπάνω γιατί θα σκληρύνουν.

# data[].attributes.attachment_caption
Αν το φαγητό σας έχει ωραία εμφάνιση, το απολαμβάνετε ακόμα περισσότερο!

# data[].attributes.body
Θα χρειαστείτε (για 2 ποντίκια):
1 σφιχτό βραστό αυγό
4 σπόρους μαύρου πιπεριού
1 ραπανάκι
1 μικρό καρότο και τυρί (προαιρετικό)

1. Κόψτε το αυγό στη μέση. Τοποθετήστε τα δύο μισά με τον κρόκο προς τα κάτω. Χρησιμοποιήστε το πιπέρι, για να φτιάξετε τα μάτια και κόψτε φέτες από το ραπανάκι για τα αυτιά. Λεπτά ξύσματα καρότου μπορούν να γίνουν ουρές ή μουστάκια του ποντικιού.
2. Αν φέρετε και λίγο τυρί, μπορείτε να το κόψετε σε κύβους και να το τοποθετήσετε σε μια μεγάλη πιατέλα. Βάλτε όλα τα ποντίκια σε κύκλο, έτοιμα να καταβροχθίσουν το τυρί.
Καλή σας όρεξη!

# data[].attributes.headline
Γιαούρτι με φρούτα εποχής

# data[].attributes.subject
Γιαούρτι με φρούτα εποχής

# data[].attributes.body
Υλικά συνταγής:

Γιαούρτι στραγγιστό,
Μέλι,
Φρούτα εποχής,
Κανέλλα

Συνταγή:

Βάλτε σε ένα μπολ το μισό γιαούρτι από το κυπελάκι και από πάνω μια στρώση φρεσκοκομμένα φρούτα. Αδειάστε το υπόλοιπο γιαούρτι από πάνω και βάλτε και λίγα ψιλοκομμένα φρούτα για να έχει χρώμα το πιάτο σας. Από πάνω βάλτε δυο μεγάλες κουταλιές μέλι με λίγη κανέλλα. Αν σας αρέσει η κανέλλα μπορείτε να βάλετε και στην ενδιάμεση στρώση με τα φρούτα. Βάλτε το μπολ για πολύ λίγο στην κατάψυξη λίγο πριν το σερβίρετε. Το γιαούρτι με τα φρούτα εποχής και το μέλι είναι έτοιμο να γεμίσει το τραπέζι σας.

# data[].attributes.attachment_caption
Είναι υγιές, εύκολο να φτιαχτεί και τόσο δροσερό!

# data[].attributes.headline
Μπάρα Γιαουρτιού

# data[].attributes.subject
Μπάρα Γιαουρτιού

# data[].attributes.body
Θα χρειαστείτε:
250 γρ. γιαούρτι
5 κ.σ. μέλι
½ φλ. φρούτα ολόκληρα ή σε κομματάκια (οποιοδήποτε φρούτο θέλετε, προτιμήστε φράουλες, μούρα όταν είναι η εποχή τους)
4 κ.σ. βρώμη
2 κ.σ. φιστίκια

ΕΚΤΕΛΕΣΗ
1. Ανακατέψτε το γιαούρτι με το μέλι σε ένα μπολ.
2. Σε έναν δίσκο βάλτε αντικολλητικό χαρτί και απλώστε το μείγμα ομοιόμορφα.
3. Πασπαλίστε τα φρούτα, τη βρώμη και τα φιστίκια στο μείγμα.
4. Βάλτε το στην κατάψυξη για περίπου 5 ώρες. Κόψτε το σε κομμάτια και σερβίρετε!

# data[].attributes.attachment_caption
Μια εύκολη συνταγή για νόστιμο και υγιεινό κολατσιό!

# data[].attributes.headline
Μπάρες Δημητριακών

# data[].attributes.subject
Μπάρες Δημητριακών

# data[].attributes.body
ΥΛΙΚΑ:
3 φλ. νιφάδες βρώμης
6 κ.σ. μέλι (αφού αφεθεί στον ήλιο ή
κοντά σε καλοριφέρ, για να είναι χλιαρό)
6 κ.σ. ταχίνι
200 γρ. δημητριακά (όποιο είδος θέλουμε)
2 φλ. ψημένα αμύγδαλα
2 κ.σ. φιστίκια ή κάσιους
2 κ.σ. λιναρόσπορο

ΕΚΤΕΛΕΣΗ:
1. Σε ένα μπλέντερ ή στο γουδί, αλέστε τα αμύγδαλα, τα φιστίκια, τα δημητριακά και τον λιναρόσπορο. Αν υπάρχει κάποια αλλεργία, αντικαταστήστε τους ξηρούς καρπούς με σταφίδες ή κομματάκια σοκολάτας.
2. Βάλτε το μέλι, τη βρώμη, το ταχίνι και τα υλικά που αλέσατε σε ένα μπολ. Ανακατέψτε με ένα κουτάλι, μέχρι να σχηματίσουν ζύμη. Αν χρειαστεί, ζυμώστε το μείγμα με τα χέρια σας.
3. Απλώστε ένα αντικολλητικό χαρτί σε έναν δίσκο και απλώστε πάνω του το μείγμα. Πιέστε το με έναν πλάστη ή ένα ποτήρι για να ισιώσει.
4. Βάλτε το μείγμα για 30’ στο ψυγείο. Κόψτε το σε μπάρες και σερβίρετε.
Αν σας αρέσει η σοκολάτα, πασπαλίστε τις μπάρες με κακάο.